Document ID: 32015D0116

SKLEP SVETA (EU) 2015/116
z dne 26. januarja 2015
o imenovanju članov in nadomestnih članov Odbora regij za obdobje od 26. januarja 2015 do 25. januarja 2020
SVET EVROPSKE UNIJE JE -
ob upoštevanju Pogodbe o delovanju Evropske unije ter zlasti člena 300(3) in člena 305 Pogodbe,
ob upoštevanju Sklepa Sveta 2014/930/EU z dne 16. decembra 2014 o določitvi sestave Odbora regij (1),
ob upoštevanju predlogov držav članic,
ob upoštevanju naslednjega:
(1)
Člen 300(3) Pogodbe o delovanju Evropske unije (PDEU) predvideva, da so člani ali nadomestni člani Odbora regij predstavniki regionalnih ali lokalnih organov, ki so poleg tega bodisi izvoljeni v regionalne ali lokalne skupnosti ali pa so politično odgovorni izvoljeni skupščini.
(2)
Člen 305 PDEU določa, da Svet v skladu s predlogi držav članic imenuje člane Odbora regij in enako število nadomestnih članov za dobo petih let.
(3)
Mandat članov in nadomestnih članov Odbora regij se izteče 25. januarja 2015, zato bi bilo treba imenovati nove člane in nadomestne člane.
(4)
Navedenemu imenovanju bo sledilo kasnejše imenovanje članov in nadomestnih članov, katerih imena Svetu niso bila sporočena do 22. januarja 2015 -
SPREJEL NASLEDNJI SKLEP:
Člen 1
Za člane ali nadomestne člane Odbora regij se za obdobje od 26. januarja 2015 do 25. januarja 2020 imenujejo:
-
za člane se imenujejo osebe s seznama po državah članicah iz Priloge I,
-
za nadomestne člane se imenujejo osebe s seznama po državah članicah iz Priloge II.
Člen 2
Ta sklep začne veljati na dan sprejetja.
V Bruslju, 26. januarja 2015

Labels: 15